Public procurement notice: Modification Of A Contract/Concession During Its Term
Published: 2021-11-30
Buyer: Helsingin ja Uudenmaan Sairaanhoitopiirin kuntayhtymä
Country: FI
Contract type: Supplies
CPV classification: 33100000 | 33162000: Operating theatre instruments

Technical requirements: Tämän ilmoituksen kohdissa "V Kohta: Sopimuksen tekeminen/V.2.2) Tietoa tarjouksista/Sopimus on tehty taloudellisten toimijoiden ryhmän kanssa" ja "VII kohta: Muutokset/VII.1.6) Hankinnan kokonaisarvo (ilman alv:tä)/Sopimus on tehty taloudellisten toimijoiden ryhmän kanssa" on teknisistä syistä jouduttu valitsemaan valinta "Kyllä".
Kyseessä ei ole kuitenkaan taloudellisten toimijoiden ryhmä, vaan hankinnan otsikon mukaisessa kokonaisuudessa on tehty yhteensä 2 eri sopimusta. Koska kyseessä on yksi (osiin jaettu) hankintakokonaisuus, joka on aikanaan julkaistu yhdellä tarjouspyynnöllä, myös ilmoitus sopimusten muutoksista tehdään tällä ilmoituksella, eikä yksittäistä sopimusta koskevina erillisinä ilmoituksina.
HUSin kilpailutus porasahajärjestelmistä ja tarvikkeista julkisena hankintana on meneillään, mutta uutta toimittajaa ei muutossopimuskauden päättymiseen (15.12.2021) mennessä vielä saada valittua.
Voimassa olevia Stryker Oy:n ja Janssen-Cilag Oy:n kanssa 30.6.2021 tehtyjä sopimuksia on HUSin etujen turvaamiseksi välttämätöntä pidentää väliaikaisesti, kunnes uusi toimittaja on valittu. Hankinta toteutetaan muuttamalla HUS-kuntayhtymän ja Toimittajien välisiä voimassa olevia hankintasopimuksia pidentämällä niiden kestoa korkeintaan uusien kilpailutuksien päättymisen ja hankintasopimusten allekirjoittamiseen asti, päättyen kuitenkin viimeistään 30.4.2022.
Hankintalain 136 §:n 2 momentin 2 kohdan perusteella hankintasopimukseen voidaan tehdä muutos ilman uutta hankintamenettelyä, jos alkuperäisen sopimuskumppanin on tarpeen suorittaa lisätöitä tai -palveluja taikka ylimääräisiä tavarantoimituksia, jotka eivät sisältyneet alkuperäiseen sopimukseen, ja jos sopimuskumppanin vaihtaminen ei ole mahdollista taloudellisista tai teknisistä syistä ja aiheuttaisi merkittävää haittaa tai kustannusten merkittävää päällekkäisyyttä hankintayksikölle. Muutoksen arvo ei saa hankintalain 136 §:n mukaan olla enemmän kuin 50 prosenttia alkuperäisen sopimuksen arvosta. Hankintasopimuksen jatkaminen määräajaksi on välttämätöntä, koska tuotteita tarvitaan hankintayksikön järjestämisvastuulla olevien terveydenhuollon palveluiden tuottamiseen. Muutoksella ei ole myöskään vaikutusta alkuperäisten hankintasopimuksien yleiseen luonteeseen, eikä se ylitä 50 prosenttia alkuperäisten sopimuksien arvosta.
Hankintayksikkö on aloittanut uuden kilpailutuksen suunnittelun keväällä 2021. Hankinta toteutetaan dynaamisen hankintajärjestelmän kautta. Dynaamisen hankintajärjestelmän hankintailmoitus ja osallistumispyyntö on julkaistu Hilma-palvelussa (hankintailmoitukset.fi) 22.5.2021 numerolla 2021-073912. Tuoteryhmien kilpailutus dynaamisen hankintajärjestelmän sisällä on alkanut kesällä 2021 ja tavoitteena oli saada uudet sopimukset voimaan vuoden 15.12.2021 vuoden loppuun mennessä. Kilpailutus on laajuudeltaan kasvanut alkuperäisistä suunnitelluista tuoteryhmistä ja kilpailutukselle alun perin asetettu aikataulu kilpailutuksen loppuun viemiseksi vuoden 2021 loppuun mennessä ei laajuutensa vuoksi onnistu toteuttaa aiemmin suunnitellussa aikataulussa. Sopimuksia jatketaan siten vain välttämätön aika uuden kilpailutuksen loppuun saattamiseksi. Kuitenkin enintään 30.4.2022 asti.
Sopimuskautta pidennetään 16.12.2021 alkaen toistaiseksi siten, että HUSilla on oikeus irtisanoa sopimus päättymään nykyisten valmisteilla olevien sisäisten kilpailutuksien päättymisen ja hankintasopimusten allekirjoittamisen jälkeen, päättyen kuitenkin viimeistään 30.4.2022 ilman erillistä irtisanomista.
Hankintasopimuksen jatkaminen määräajaksi on välttämätöntä, koska tuotteita tarvitaan hankintayksikön järjestämisvastuulla olevien terveydenhuollon palveluiden tuottamiseen. Muutoksilla ei ole myöskään vaikutusta alkuperäisien hankintasopimuksien yleiseen
Sopimuksen piirissä olevat tuotteet ovat erikoissairaanhoidon kannalta tärkeä tuoteryhmä, jossa tuotesaatavuus on taattava. Vaihtamisen tekninen toteutus ei myöskään ole mahdollista tällä aikataululla.


Winner: Stryker AB Finland